ປິດຊຸດຝຶກອົບຮົມໃຫ້ແກ່ກອງສິລະປະກອນ ກອງທັບປະຊາຊົນລາວ
ກປ.ອອນໄລ - ຕອນບ່າຍວັນທີ 17 ພະຈິກ, ທີ່ຮ່າໂນ້ຍ, ມະຫາວິທະຍາໄລສິລະປະວັດທະນະທໍາກອງທັບ ໄດ້ຈັດພິທີປິດຊຸດຝຶກອົບຮົມ, ມອບໃບຢັ້ງຢືນ ແລະລາຍການສະແດງສິລະປະຂອງບັນດານັກສໍາມະນາກອນ ກອງສິລະປະກອນ ກອງທັບປະຊາຊົນລາວ ປີ 2022.
ໃນລາຍການບໍາລຸງສ້າງ, ຝຶກອົບຮົມວິຊາສະເພາະ ແລະຈັດສົ່ງນັກຊ່ຽວຊານໄປຊ່ວຍກອງທັບປະຊາຊົນລາວ ໃນສົກປິີ 2022-2023, ມະຫາວິທະຍາໄລສິລະປະວັດທະນະທໍາກອງທັບ ໄດ້ຜັນຂະຫຍາຍການຝຶກອົບຮົມວິຊາສະເພາະໃຫ້ແກ່ນັກສໍາມະນາກອນຈໍານວນ 22 ຄົນ ຂອງກອງສິລະປະກອນ ກອງທັບປະຊາຊົນລາວ. ບັນດານັກສໍາມະນາກອນ ໄດ້ຮັບການຝຶກອົບຮົມວິຊາສະເພາະລົງເລິກຂະແໜງ ຄື: ນັກສະແດງຮ້ອງເພງ, ຝຶກແອບຟ້ອນ, ອອບແບບເວທີສະແດງ, ປະດິດຟ້ອນ, ຜູ້ກໍາກັບການສະແດງເວທີ, ເຕັກນິກແສງ-ສຽງ-ສີ... ຈາກນັກຊ່ຽວຊານ, ນັກສິລະປິນ, ຄູອາຈານ ຂອງມະຫາວິທະຍາໄລສິລະປະວັດທະນະທໍາກອງທັບ. ຜ່ານການຝຶກອົບຮົມເປັນເວລາ 3 ເດືອນ, ບັນດານັກສໍາມະນາກອນ ບັນລຸໄດ້ໝາກຜົນດີ.
ໂດຍ: ທູຈາງ